ועדת הכלכלה, כנסת 20, פרוטוקול מספר 435, 2017-02-07 12:15

איתן כבל: שלום לכולם.

איתן כבל: אני פותח את הישיבה השלישית של ועדת הכלכלה.

איתן כבל: היום יש לנו עוד שתי ישיבות לאחר מכן.

איתן כבל: גברתי מנהלת הוועדה, רשמת, דובר.

איתן כבל: אני רוצה להזכיר לכם את הדבר הבא: ביום 24 בינואר 2017 קיימה ועדת הכלכלה, לבקשתו של חבר הכנסת איתן ברושי ואחמד טיבי, למרות שאחמד טיבי לא השתתף באותו יום, ישיבה בה עמדנו על הנסיבות שהביאו לסגירת הפעילות בחברת הזרעים גדרה, ועל הקשיים הרגולטוריים שאתם מתמודדות החברות שתחום עיסוקן הוא זרעים.

איתן כבל: החלטנו, בתיאום עם איגוד לשכות המסחר, להניח מסקנות על שולחן הכנסת ולדרוש בהן ממשרד החקלאות: 1.

איתן כבל: להסדיר את הגידול בייצור והפקה של הזרעים ומכירתם גם לייצוא.

איתן כבל: 2.

איתן כבל: לסיים את הכנת כל התיקונים לתקנות הזרעים (גידול זרעים מושבחים ומכירתם), התש"ך-1960, מתוקף חוק הזרעים, התשט"ז-1956, ולהעבירם בהקדם לאישור ועדת הכלכלה.

איתן כבל: 3.

איתן כבל: לתת הרשאה למעבדות מוסמכות לבדוק בעצמן את הזרעים שהן מייצרות בעבורן ובעבור חברות נוספות.

איתן כבל: אישור כאמור יבטיח גמישות תפעולית, חיסכון במשאבים, שיפור הפיקוח והבקרה.

איתן כבל: 4.

איתן כבל: לפעול ליישום החוק האמור, לרבות בנושא זרעים מאושרים לגידולי שדה, לאוכפו, ולמנוע מסחר בזרעי חיטה למי שאינם מורשים לעשות כן.

איתן כבל: 5.

איתן כבל: לבקש ממשרד החקלאות להעביר לוועדה דוח מפורט בכתב עד יום 8 במרץ 2017 על הפעולות שנקט להסדרת תחום הזרעים.

איתן כבל: צריך להצביע על זה?

<לאה ורון: כן, להחליט.

<גבי אונגר: אנחנו מאוד שמחים על ההמלצות האלה.

<גבי אונגר: נשמח מאוד אם הן יאושרו ויגיעו למשרד החקלאות.

איתן כבל: האם זה על דעתכם?

<גבי אונגר: כן, בהחלט.

איתן כבל: תודה.

איתן כבל: האם זה על דעת איתן?

איתן ברושי: א', תודה על היזמה.

איתן ברושי: ב', השאלה אם אי-אפשר לנקוט בלוח זמנים קצר יותר?

איתן כבל: תפסת מרובה לא תפסת.

איתן ברושי: למה צריך שלושה חודשים?

<לאה ורון: הוועדה ביקשה דיווח בתוך חודש.

<לאה ורון: תקנון הכנסת, שאותו אין לנו סמכות לתקן, בסעיף 58ג קובע בתוך שלושה חודשים מיום שקיבל המסקנות, יודיע השר הנוגע בדבר ליושב-ראש הכנסת בכתב על כל פעולה שפעל בעקבות המסקנות.

איתן כבל: זה לא אומר שהוא לא יכול לעשות את זה לפני.

איתן ברושי: זה נקרא מסקנות?

<לאה ורון: נכון.

<לאה ורון: את זה מניחים על שולחן הכנסת.

<גבי אונגר: אפשר הערה?

<גבי אונגר: גבי אונגר, חטיבת הזרעים.

<גבי אונגר: רק להגיד לכם, חברי הוועדה, שכנראה בישיבה הקודמת בכל זאת הזזתם דברים.

<גבי אונגר: נכון לבוקר זה התקיימה ישיבה, יחסית רבת משתתפים, בלשכת מנכ"ל משרד החקלאות, כשאלה הנושאים שעל הפרק.

<גבי אונגר: וברור מרוח הדברים שמישהו - - -

איתן כבל: אין לך מושג כמה הזזנו.

איתן כבל: זה היה דיון לכאורה - - -

איתן ברושי: דיון מהיר.

איתן כבל: הוא גם קיבל נפח תקשורתי גדול מאוד מאוד.

איתן כבל: היו התכתבויות.

איתן כבל: בשורה התחתונה, אנחנו כאן.

איתן כבל: אני שמח.

<גבי אונגר: אני רוצה לעודד אתכם להמשיך בדיוק ברוח הזו של מעקב.

איתן כבל: זה בדיוק מה שאנחנו עושים.

איתן כבל: חברתי וחברי, מי בעד?

איתן כבל: תודה.

איתן כבל: בעד אישור המסקנות – פה אחד

איתן כבל: נמנעים – אין

איתן כבל: אנחנו מאשרים את המסקנות.

<לאה ורון: חבר הכנסת איתן ברושי הצביע במקום חבר הכנסת יוסי יונה.

איתן כבל: אנחנו מאמצים את המסקנות, הן יונחו על שולחן הכנסת.

איתן כבל: תודה רבה לכם, הישיבה נעולה.